KOMISSION ASETUS (EY) N:o 2431/97,
annettu 8 päivänä joulukuuta 1997,
asetuksen (ETY) N:o 2177/92 liitteen korvaamisesta neuvoston asetuksessa (ETY) N:o 1600/92 säädetyn Azorien ja Madeiran sokerin 1 päivän heinäkuuta 1997 ja 30 päivän kesäkuuta 1998 väliseksi ajaksi arvioidun hankintataseen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Azorien ja Madeiran tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92 (1), sellaisena kuin se on viimeksi muutettuna asetuksella (EY) N:o 2348/96 (2), ja erityisesti sen 10 artiklan,
sekä katsoo, että
sokerin arvioitu hankintatase vahvistetaan asetuksen (ETY) N:o 1600/92 2 artiklan mukaisesti Azorien ja Madeiran osalta markkinointivuodelle 1997/1998 ajanjaksoksi 1 päivästä heinäkuuta 1997 31 päivään joulukuuta 1997 komission asetuksella (EY) N:o 1270/97 (3), kunnes toimivaltaiset viranomaiset toimittavat ajantasaistetut tiedot kyseisten alueiden tarpeista ja jotta erityisen hankintajärjestelmän soveltaminen ei keskeytyisi; koska Portugalin viranomaiset ovat toimittaneet kyseisiä alueita koskevat tiedot, on voitu vahvistaa tase koko markkinointivuodelle 1997/1998; näin ollen on syytä korvata komission asetuksen (ETY) N:o 2177/92 (4) asetuksella (EY) N:o 1270/97 viimeksi muutettu liite,
erityisjärjestelmässä säädetyt taseet on vahvistettu ajanjaksolle 1 päivästä heinäkuuta 1997 30 päivään kesäkuuta 1998; lopullista hankintatasetta olisi siis sovellettava 1 päivästä heinäkuuta 1997, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2177/92 liite tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä joulukuuta 1997.